עינת שרוף

עינת שָׂרוּף (נולדה ב-19 בדצמבר 1962 בשם ענת חלפון) היא זמרת, מנחת טלוויזיה ושחקנית ישראלית.

ביוגרפיה
גדלה והתחנכה במושב חצב, להורים יוצאי טריפולי, לוב. בתו של בן ציון חלפון, לשעבר חבר הכנסת וסגן שר החקלאות.

שרוף למדה שירה ומוזיקה בבית הספר הגבוה למוזיקה "רימון". התפרסמה בעיקר בביצועיה לשירים של תלמה אליגון. הרחיבה את תחום השירה בציבור גם לשירים עדכניים ושירים ים תיכוניים. כמו כן היא מופיעה בערבי שירה בציבור באירופה ובארצות הברית ושרה גם שירים בלועזית. ערבי השירה בציבור שלה הם ייחודיים ברבגוניותם והיא נחשבת היום למובילה בתחום זה בישראל. בשנת 2004 יצא הדיסק הראשון שלה "שרים עם עינת שרוף" וזכה באות "תקליט פלטינום" עם יותר מ-50,000 עותקים. ב-2007 השתתפה בתוכניות "הכספת", בתור אורחת, ו"בנות", התוכנית בה הנחתה.

בשנת 2012 הגישה שרוף עם המנחה אלירז שדה את התוכנית היומית "כוכב בצהריים". התוכנית ליוותה את תוכנית המציאות "כוכב נולד" ושודרה בערוץ 24, ובמקביל בתחנות הרדיו רדיו תל אביב ורדיו חיפה. בהמשך הנחתה לצידו של שדה את תוכנית הספיישל "כוכב נולד 10 – גלגל הצלה" בערוץ 24.

בשנת 2013 החלה להגיש בערוץ 24 את התוכנית "ים של אהבה".

בשנת 2015 היא לוהקה למופע החנוכה "הופ! מותק של פסטיבל".

בשנת 2016 הופיעה בסרט "ישמח חתני" בתפקיד מרגלית, אחת ממנהיגות "מרד הנשים" שבסרט. באותה שנה גילמה את מגדת העתידות מג'דרה שרוף בסדרה "או בוי", תפקיד אותו גילמה גם בסדרה "גיבור אמיתי".

בשנת 2017 שיחקה בסרט "ואז היא הגיעה". באותה שנה שיחקה גם בסדרה הקומית "ויקי ואני" בערוץ עשר.

בשנת 2018 השתתפה בתוכנית "גולסטאריות" בערוץ 3 בהוט. בנוסף שיחקה בעונה השנייה של סדרת המתח כפולים בתפקיד השרה מלי מרום.

בשנת 2020 השתתפה בתוכנית המציאות "הזמר במסכה", בתור המלפפון החמוץ.

בשנת 2021 שיחקה בסדרה "ישמח חתני". באותה שנה השתתפה גם בסרט "אל תחכי לי", המתרחש בשכונת פרדס כץ בשנות ה-90, בתפקיד אימו של הגיבור הראשי, מתן אייזנברג, שאותו גילם עומר חזן.

שרוף מתגוררת בתל אביב עם בן זוגה, המוזיקאי תמיר הרפז. היא אם לשתיים מנישואיה הראשונים.

קישורים חיצוניים 

 
 
 
 
 
 
 
 
 
 
 
 
 
 
 גאולה אבן-סער  - ב"שיחה אישית" עם ענת שרוף, באתר כאן 11, 30 ביולי 2019

הערות שוליים 

ערכים שבהם תבנית אתר רשמי אינה מתאימה להוספה אוטומטית
בוגרות רימון בית ספר למוסיקה
בוגרי רימון בית ספר למוסיקה
בוגרות תיכון מקיף יהוד
זמרות השרות בעברית
זמרות מוזיקה מזרחית ישראליות
זמרות ישראליות
זמרים ישראלים
מנחות טלוויזיה ישראליות
משתתפות פסטיבל הזמר והפזמון
משתתפי גולסטאר
משתתפי הזמר במסכה (תוכנית טלוויזיה ישראלית)
שחקניות קולנוע וטלוויזיה ישראליות
שירה בציבור בישראל
נשות המושב
אנשי המושב
משתתפי מותק של פסטיבל
מנחים ישראלים
בוגרי תיכון מקיף יהוד
זמרים השרים בעברית
מנחי טלוויזיה ישראלים
משתתפי פסטיבל הזמר והפזמון
שחקניות קולנוע חרדי
ישראליות שנולדו ב-1962
ישראלים שנולדו ב-1962